Ίσως μία από τις καλύτερες επιλογές για να μείνετε στη Θεσσαλονίκη. Είναι ένα κανονικό σπίτι, όπως το δικό σας, ευρύχωρο, με θέα, καλά εξοπλισμένο και με προσωπικές πινελιές που το κάνουν πολύ όμορφο. Σίγουρα, το μεγαλύτερο πλεονέκτημα είναι η θέα από το μπαλκόνι στην Μαρίνα της Αρετσούς και στο Θερμαϊκό. Ο καφές ή το κρασί - ποτό στο μπαλκόνι θα σας γίνει αγαπημένη συνήθεια. Ακόμη και το χειμώνα με κρύο και βροχή, ήταν κάτι που δεν μπορούσα να αντισταθώ. Η ίδια θέα από το σαλόνι, μοναδική, και να περνάς την ώρα σου εεκεί πολύ όμορφο, με τζάκι που δουλεύει, δύο καναπέδες, όμορφη διακόσμηση. Ευρύχωρη και πλήρως εξοπλισμένη κουζίνα - έχει όσα και εσύ στο σπίτι σου... Μικρό υπνοδωμάτιο με πολύ αναπαυτικό κρεβάτι. Δεύτερο μπαλκόνι και μικρό αλλά λειτουργικό μπάνιο με ευρύχωρη μπανιέρα. Εξαιρετική θέρμανση για τις κρύες νύχτες του χειμώνα. Πολύ εξυπηρετική η παροχή χώρου στάθμευσης! Η καλύτερη επιλογή στην Καλαμαριά!